 Kwa matokeo hayo, Twiga imeaga kwenye michezo hiyo na inachosubiri kwa sasa ni kucheza mechi ya mwisho ya kukamilisha ratiba dhidi ya wenyeji Congo Brazzaville Jumatano ijayo.Timu zilizofuzu hatua ya nusu fainali kutoka Kundi B sasa ni Nigeria na Ivory Coast. Kabla ya kuifunga Twiga mabao 3-0, Nigeria iliifunga Congo mabao 5-0. Hii ni mara ya pili Twiga kuishia kwenye hatua ya makundi katika michuano hiyo baada ya kufanya hivyo tena ilipofuzu kwa mara ya kwanza mwaka 2011 ilipofanyika Maputo, Msumbiji.Akizungumzia matokeo hayo, Kocha Msaidizi Edna Lema alisema hawajakata tamaa, bali wanarudi nyumbani kujipanga upya kwa michuano mingine ijayo.